
          Приложение № 8.2 

към Условия за изпълнение по процедура чрез подбор на проекти № BG14MFPR001-3.002 „Изпълнение на стратегии за водено от общностите местно развитие“
СПОРАЗУМЕНИЕ

ЗА ИЗПЪЛНЕНИЕ НА СТРАТЕГИЯ 

ЗА ВОДЕНО ОТ ОБЩНОСТИТЕ МЕСТНО РАЗВИТИЕ

№ ………………………  
На основание чл. 31, ал. 7 от Постановление № 494 от 30 декември 2024 година на Министерския съвет за определяне на правила за прилагане на подхода „Водено от общностите местно развитие“ за периода 2021 – 2027 г. и оценителен доклад за извършена оценка на стратегии за Водено от общностите местно развитие (ВОМР) по процедура BG14MFPR001-3.002 „Изпълнение на стратегии за водено от общностите местно развитие“, одобрен на 15.12.2025 г. от Ръководителя на УО на ПМДРА, се сключи настоящото споразумение между:
УПРАВЛЯВАЩИЯ ОРГАН НА ПРОГРАМАТА ЗА МОРСКО ДЕЛО, РИБАРСТВО И АКВАКУЛТУРИ 2021-2027 г., представляван от …………………………………………… - заместник-министър на земеделието и храните и Ръководител на Управляващия орган (УО) на Програма за морско дело, рибарство и аквакултури 2021-2027 (ПМДРА), съгласно заповед № ……………….. на министъра на земеделието и храните, от една страна, наричан по–долу „УО на ПМДРА”

и

„……………………………“, със седалище и адрес на управление ……………………….., ЕИК …………………………, представлявано от ………………………………….., ………………….., наричано за краткост „МИРГ”, от друга страна.
І. ПРЕДМЕТ НА СПОРАЗУМЕНИЕТО

Чл. 1. (1) С настоящото споразумение се определят правата и задълженията на страните във връзка с изпълнение на СТРАТЕГИЯ ЗА ВОДЕНО ОТ ОБЩНОСТИТЕ МЕСТНО РАЗВИТИЕ (СТРАТЕГИЯТА) НА СДРУЖЕНИЕ „………………………………………….” на територията на общини …………………………………, одобрена с формуляр за кандидатстване с рег. № ………………………………………, наричано по-долу „одобреният формуляр за кандидатстване” и на приложимото право на ЕС  и националното законодателство.

(2) Стратегията по ал. 1 получава подкрепа от Европейският фонд за морско дело, рибарство и аквакултури (ЕФМДРА) чрез ПМДРА, Приоритет 3 „Осигуряване на условия за устойчива синя икономика в крайбрежните, островните и вътрешните райони и насърчаване на развитието на общностите, занимаващи се с рибарство и аквакултури”. Определената по настоящото споразумение финансова помощ е безвъзмездна и е предназначена за дейности, които допринасят за постигане на целите на подхода ВОМР.

Чл. 2. Споразумението има за цел да регламентира отношенията и задълженията, които възникват при изпълнение на стратегията за ВОМР, като способства всяка от страните да изпълнява своите функции по възможно най-ефективния, ефикасен и правилен начин, при спазване на приложимото право на ЕС  и националното законодателство.  


Чл. 3. (1) Условията и отношенията по предоставянето на безвъзмездна финансова помощ чрез стратегия за ВОМР по процедура BG14MFPR001-3.002 „Изпълнение на стратегии за водено от общностите местно развитие“ от ПМДРА се уреждат между УО на ПМДРА, Местната инициативна рибарска група (МИРГ) и получателите на помощта/бенефициентите с отделни тристранни Административни договори за предоставяне на безвъзмездна финансова помощ (АДПБФП).

(2) Безвъзмездната финансова помощ за проекти в изпълнение на стратегията за ВОМР се предоставя при условията и в сроковете, предвидени в това споразумение, в АДПБФП с бенефициентите, в одобреният формуляр за кандидатстване, изискванията на Условията за кандидатстване, Условията за изпълнение и пакета документи към тях и приложимото право на Европейския съюз  и националното законодателство.

(3) МИРГ се задължава да изпълнява Стратегията, съгласно Формуляра за кандидатстване, настоящото споразумение, и спазване изискванията на Условията за кандидатстване, Условията за изпълнение и приложенията към тях по процедурата, правото на Европейския съюз (ЕС) и националното законодателство.

ІІ. ФИНАНСОВА ПОМОЩ

Чл. 4. (1) Одобреният максимален размер на безвъзмездната финансова помощ за проекти по стратегията за ВОМР е в размер на ………………. (………………………………………………….) евро.
(2) Безвъзмездната финансова помощ за проекти в изпълнение на стратегията за ВОМР се изплаща от УО на ПМДРА при условие, че са спазени изискванията и сроковете, предвидени в това споразумение, сключения тристранен АДПБФП, одобрения формуляр за кандидатстване, Условията за кандидатстване, Условията за изпълнение и приложенията към тях по съответната процедурата и приложимите актове от правото на ЕС и националното законодателство, до размера на допустимите за финансиране разходи. 

(3) Чрез настоящото споразумение на МИРГ се предоставят 70% от одобрения размер на безвъзмездната финансова помощ за проекти в изпълнение на стратегията за ВОМР на стойност ....................................евро, от които ……… евро се предоставят от ЕФМДРА  и ………евро национално съфинансиране.

При условие, че за период от 3 години след сключване на споразумението, МИРГ реализира горепосочения финансов ресурс и изпълни заложените в стратегията индикатори на минимум 40 на сто, УО на ПМДРА сключва допълнително споразумение за останалите 30 на сто от одобрения размер на безвъзмездната финансова помощ за проекти в изпълнение на стратегията за ВОМР.

(4) Изпълнението на индикаторите в стратегията се измерва чрез постигнатите индикатори по финансираните проекти по стратегията. 

Реализираният финансов ресурс се измерва чрез стойността на сключените административни договори за предоставяне на БФП с бенефициенти по проекти, финансирани по стратегията.

ІІІ. СРОК ЗА ИЗПЪЛНЕНИЕ

Чл. 5. (1) Споразумението влиза в сила от датата на подписването му от страните и изтича пет години след извършване на последното плащане по проект към стратегията за ВОМР.

(2) Крайният срок за изпълнение на дейностите по проектите към стратегията за ВОМР е до 31.12.2029 г., съгласно член 63 от Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика (Регламент (ЕС) №2021/1060). 
(3) Изпълнението на Стратегията приключва с извършването на последното плащане  към бенефициент по проект към стратегията за ВОМР.

IV. ПРАВОМОЩИЯ НА МИРГ 

           Чл. 6. МИРГ има следните правомощия:

1. Изготвяне на критерии за подбор, които не допускат конфликт на интереси и гарантират, че нито една от групите, представляващи конкретните заинтересовани страни, не контролира решенията за подбор.

2.  Разработване и утвърждаване на Условия за кандидатстване, Условия за изпълнение за подбор на проектни предложения и приложенията към тях по всяка дейност от стратегията за ВОМР, включително и тяхното изменение, като документите следва да бъдат изготвени при спазване на указанията на УО на ПМДРА. 

Максималният размер на допустимите разходи за проект към стратегия за ВОМР е в размер до 200 000 евро. 

Интензитетът на помощта за реализиране на проекти, финансирани от стратегията се определя в стратегията за ВОМР в зависимост от вида на бенефициента и от конкретната дейност, за която се предоставя финансиране, в съответствие с разпоредбите на чл. 41 от Регламент (ЕС) 2021/1139 на Европейския парламент и на Съвета относно Европейския фонд за морско дело, рибарство и аквакултури. 

3. Съгласуване на документите по т. 2 за съответствие с приложимите правила за държавните помощи с министъра на финансите по реда на чл. 37, ал. 2 от Постановление № 494 на МС от 30.12.2024 г. за определяне на правила за прилагане на подхода „Водено от общностите местно развитие“ за периода 2021 – 2027 г. (Постановление № 494).
4.  Публикуване на проектите на документи по т. 2 на интернет страницата на МИРГ и в Информационната система за управление и наблюдение на средствата от Европейските фондове при споделено управление (ИСУН), като МИРГ осигурява на заинтересованите лица възможност за писмени възражения и предложения в разумен срок, който не може да бъде по-кратък от една седмица. МИРГ предоставя разяснения по документите по т. 2 в срок до три седмици преди изтичането на срока за кандидатстване. Разясненията следва да бъдат утвърдени от  Управителния съвет на МИРГ или оправомощено от него лице. Разясненията следва да се дават по отношение на условията за кандидатстване, не съдържат становище относно качеството на проектното предложение и са задължителни за всички кандидати. Разясненията се съобщават в срок до две седмици преди изтичането на срока за кандидатстване. Разясненията се съобщават на всички заинтересовани лица, като се публикуват в ИСУН. Информация относно публикуваните в ИСУН разяснения се публикува на интернет страницата на съответната програма, на интернет страницата на МИРГ и/или в Единния информационен портал.
5. Публикуване на утвърдените документи по т. 2 на интернет страницата на съответния МИРГ и в ИСУН заедно с обявата и заповедта за откриване на процедура чрез подбор на проекти.  
6. Извършване на подбор на постъпилите проектни предложения, която включва оценка на административното съответствие и допустимостта и техническа и финансова оценка. Подборът се извършва по реда на ЗУСЕФСУ, Постановление № 494 и ред за оценка на проектните предложения, изготвен от МИРГ и одобрен от УО на ПМДРА. МИРГ извършва класиране на одобрените проектни предложения в низходящ ред.
7. Мониторинг на изпълнението на стратегията за ВОМР и мониторинг върху изпълнението на проектите в рамките на стратегия за ВОМР по предварително изготвени правила и предоставя на УО на ПМДРА данните за резултатите от извършените проверки.

8. Изготвяне на план за оценка на стратегията за ВОМР.
9. Изготвяне ежегодно на годишен доклад за изпълнение на стратегията за ВОМР и представяне за одобрение на УО на ПМДРА и на окончателен доклад за изпълнение на стратегията.

V. ПРАВА ИЗАДЪЛЖЕНИЯ НА СТРАНИТЕ


Чл. 7. УО на ПМДРА се задължава да: 

1. Извършва проверка за спазване на процедурата за подбор на проекти от МИРГ;
2. Извършва проверка на оценените проектни предложения за съответствие с изискванията за допустимост на стратегията и прави проверка на извършената оценка на проектите. По преценка на УО на ПМДРА проверката може да бъде извършена на извадков принцип, въз основа на оценка на риска. УО на ПМДРА уведомява МИРГ за резултата от извършената проверка.
3. При одобрен оценителен доклад УО на ПМДРА предприема действия за сключване на договори и/или издаване на мотивирани решения за отказ на проектните предложения по съответната процедура.
4. Осигури средства до размера, посочен в чл. 4, ал. 1 за изпълнение на проекти в рамките на стратегията за ВОМР;
5. Осигури публичен достъп до следните данни:

а) наименование на МИРГ и седалище и адрес за кореспонденция; 

б) размера на одобрената безвъзмездна финансова помощ от ПМДРА за стратегията за ВОМР;

в) резюме на стратегията за ВОМР;

г) територия на изпълнение на стратегията за ВОМР.


Чл. 8. (1) Управляващият орган на ПМДРА осъществява постоянен контрол върху МИРГ и върху изпълнението на стратегията за ВОМР, с цел оценка на напредъка в прилагането на стратегията и за съответствие с това споразумение, като:

1. извършва посещения на място с цел проверка изпълнението на дейностите от МИРГ;


2. проверява документацията, разработена във връзка с изпълнението на стратегията;


3. изисква от МИРГ документи, доклади, сведения, справки и др. във връзка с изпълнението на стратегията;


4. дава указания на МИРГ във връзка с изпълнението на стратегията.

(2) Управляващият орган на ПМДРА има правата по ал. 1 в срока по чл. 5, ал. 1.

Чл. 9. Управляващият орган на ПМДРА се задължава да предоставя безвъзмездна финансова помощ за текущи разходи и разходи за популяризиране на стратегията за ВОМР при условията, реда и в срока на сключения между него и МИРГ Административен договор за предоставяне на безвъзмездна финансова помощ за текущи разходи и разходи за популяризиране на стратегия за ВОМР. 


Чл. 10. (1) МИРГ се задължава да:

1. Изпълни одобрената стратегия за ВОМР в срока по това споразумение, в съответствие с одобрения формуляр за кандидатстване, одобрения финансов план (бюджет) на стратегията за ВОМР, правилата и указанията на УО на ПМДРА и при спазване на приложимото право на ЕС и националното законодателство;

2. Предоставя на УО на ПМДРА необходимата информация и документи, свързани с изпълнението на стратегията. Ако в нормативен акт не е установен друг срок, информацията и документите се предоставят в срок до 10 работни дни от получаването на уведомлението; 

3. Публикува в срок до 1 септември за обществено обсъждане и коментари проект на Индикативна годишна работна програма (ИГРП) за следващата календарна година на електронната страница на МИРГ и на Единния информационен портал за срок от 20 дни. Проектът на индикативна годишна работна програма следва да е одобрен от Управителния съвет (УС) на МИРГ. Местната инициативна рибарска група е длъжна в срок до не по-късно от 1-ви октомври на текущата година да представи  на УО на ПМДРА за съгласуване ИГРП за следващата календарна година. Местната инициативна рибарска група е длъжна да публикува на интернет страницата си одобрената ИГРП за всяка следваща календарна година в срок до 30 ноември на текущата година.

4. Осигури достъп до помещенията си и всички останали обекти и до документите, свързани с изпълнението на стратегията за ВОМР, на определени от Ръководителя на УО на ПМДРА длъжностни лица, представители на Държавен фонд „Земеделие“ – РА, Сметната палата, националните одитиращи органи, Европейската комисия, Европейската сметна палата, Европейската служба за борба с измамите, дирекция „АФКОС“ на Министерство на вътрешните работи и други контролни органи за извършване на проверки;

5. Съхранява всички оригинални документи, свързани с изпълнението на стратегията за ВОМР до изтичане на срока по чл. 5, ал. 1. При поискване от страна на УО на ПМДРА, документите се съхраняват от МИРГ в по-дълъг срок или се предават за съхранение при него;

6. Уведомява УО на ПМДРА незабавно след настъпването на обстоятелства от значение за изпълнението на настоящото споразумение, при затруднения за изпълнение на целите на стратегията и предлага мерки за преодоляването им;

7. Оказва необходимото съдействие на получателите на безвъзмездна финансова помощ/бенефициентите във връзка със законосъобразното и правилно изпълнение на проектите, съобразно договорните му задължения, произтичащи от административните договори;

8. В срок до шест месеца от подписване на споразумението, МИРГ е длъжен да предостави на УО на ПМДРА за съгласуване Вътрешни правила за работата на МИРГ.
9. Информира местната общност за дейностите по стратегията за ВОМР и оповестява публично информация за срещи, информационни събития, обучения и семинари;
10. Привлича местните заинтересовани общности и лица в дейности по изготвяне на проектни предложения;
11. Спазва изискванията за публичност, прозрачност и равно третиране при работата си с потенциалните получатели/бенефициенти и кандидатите;
12. Популяризира възможностите за кандидатстване и разработване на проектни предложения; 
13. Информира потенциалните бенефициенти за условията за кандидатстване и предстоящо набиране на заявления за кандидатстване/проектни предложения;
14. Не поставя в по-неблагоприятно положение получател/кандидат в процеса на кандидатстване и оценяване на проектни предложения от стратегията за ВОМР.
15. Осигурява за срока на изпълнение на стратегията за ВОМР:

а) самостоятелен офис;

б) служители на пълен работен ден за позицията на изпълнителен директор;
в) експерт/и по прилагане на стратегията за ВОМР.
16. Уведомява УО на ПМДРА при промяна на:

а) адреса за кореспонденция;

б) седалище и адрес на управление;

в) законния представител на МИРГ.

17. Осигурява участието на поне 1 свой представител във всяко мероприятие, организирано от Националната рибарска мрежа (НРМ).  
18. Осигурява участието на председателя на Управителния съвет или изпълнителния директор на МИРГ в заседанията на Комитет за координация на подхода ВОМР.
(2) УО на ПМДРА не носи отговорност във връзка с искове или жалби от трети лица, вследствие на нарушение на нормативни изисквания и/или договорни задължения от страна на МИРГ, свързани с изпълнението на стратегията за ВОМР.

Чл. 11. (1) Местната инициативна рибарска група има право да: 

1. получава от УО на ПМДРА информация и съдействие, свързани с изпълнението на стратегията;

2. получава методическа помощ от УО на ПМДРА; 

3. осъществява посещения на място на кандидати и получатели на финансова помощ по стратегията за ВОМР. Посещенията се извършват от МИРГ самостоятелно или съвместно с УО на ПМДРА и/или с Държавен фонд „Земеделие“ – РА.


4. получи финансова помощ за текущи разходи и популяризиране на стратегията за ВОМР при условията, реда и в срока на сключения между УО на ПМДРА и МИРГ Административен договор за предоставяне на безвъзмездна финансова помощ за текущи разходи и разходи за популяризиране на стратегия за ВОМР и Условията и редът за предоставяне на безвъзмездна финансова помощ и за изпълнение на проекти за текущи разходи и популяризиране към стратегията за ВОМР, които са обект на отделна процедура за подбор на проектни предложения.

VІ. ПРОМЯНА НА СПОРАЗУМЕНИЕТО

Чл. 12. Всяка от страните по споразумението може да поиска неговата промяна.

Чл. 13. (1) Искане за промяна на споразумение за управление на стратегията за ВОМР се подава до УО на ПМДРА. Към заявлението се прилагат:

1. решение на колективния върховен орган на МИРГ за промяна в одобрената стратегия за ВОМР;

2. обосновка за исканата промяна;

3. справка за подадените, одобрените и платените проекти;

4. справка за договорения и наличния бюджет и план за договарянето му;

5. други документи, когато е приложимо.

(2) Когато заявлението за промяна се подава от УО на ПМДРА се прилагат документите по ал. 1, т. 2 и т. 5.

(3) Промяна по ал. 1 се допуска, ако не противоречи на целите на стратегията за ВОМР и са спазени условията, които са били предмет на оценка по чл. 35 от ЗУСЕФСУ.
(4) В случай на нередовност на документите или непълнота и неяснота на заявените данни и посочените факти, УО на ПМДРА писмено уведомява МИРГ, който в срок до 10 работни дни от получаване на уведомяването може да отстрани констатираните нередовности, непълноти или неясноти чрез представяне на допълнителни и/или нови документи и/или информация. Когато документите и/или информацията не постъпят в срок, УО на ПМДРА довършва проверката съгласно наличната информация.

(5) Управляващият орган на ПМДРА проверява допустимостта и обосноваността на исканата промяна и при необходимост може да извърши посещение на място.

(6) Управляващият орган на ПМДРА може да откаже изцяло или частично сключване на допълнително споразумение, като уведомява писмено МИРГ.

(7) Документите по ал. 1 се представят в оригинал, нотариално заверено копие или копие, заверено с гриф „Вярно с оригинала“ и подпис на законния представител на МИРГ. Когато се представят заверени копия на документи, техните оригинали се осигуряват за преглед при поискване. 

(8) Когато документите по ал. 1 не са подписани от законния представител на МИРГ, съответното упълномощено лице представя нотариално заверено пълномощно или заповед за оправомощаване. 

(9) Документите по ал. 1 се представят с опис и последователно номериране на страниците, съдържащи се в приложението.

Чл. 14. (1) Споразумението за управление на стратегия за ВОМР се променя едностранно от УО на ПМДРА въз основа на заявление от МИРГ при:

1. промяна на изпълнителния директор и персонала на МИРГ;

2. промяна в състава на колективния върховен орган и на колективния управителен орган;

3. промяна на офиса.


(2) Промяната по ал. 1 е допустима, ако е извършена при спазване на условията, които са били предмет на оценка.

(3) Когато искането за промяна по ал. 1 не е подписано от законния представител на МИРГ, се представя от съответното упълномощено лице нотариално заверено пълномощно.

(4) При подаване на искането за промяна по ал. 1 не се представят документите по чл.  13, ал. 1, т. 1, 3 и 4.

Чл. 15. (1) Промяна на споразумението в частта на одобрената стратегия за ВОМР се допуска само:

1. във връзка с промяна на приложимата нормативна уредба и/или във връзка с промяна на съответната програма;

2. при наличие на очевидна грешка;

3. по отношение на финансовите й параметри, вкл. промяна на бюджета по дейности;
4. по отношение на мониторинговите индикатори за резултат във връзка с промяна на финансовите параметри по т. 3;

5. по отношение на критериите за оценка на проекти, в т. ч. минимална и максимална стойност на проектите и интензитет на помощта.

(2) Промяната се извършва по реда на чл. 13. 

Чл. 16. Промяна в размера на общия публичен принос по чл. 4, ал. 1 за проекти към стратегията за ВОМР се извърша по реда на чл. 13 при условия, определени в нормативен акт.
Чл. 17. При изменение и/или допълнение на императивни норми на приложимото национално законодателство или правото на Европейския съюз страните се задължават да изменят клаузите по настоящото споразумение в съответствие с тази промяна.
VІІ. ПРЕКРАТЯВАНЕ НА СПОРАЗУМЕНИЕТО

Чл. 18. (1) Това споразумение се прекратява:

1. с изтичане на предвидените в него срокове;

2. по взаимно съгласие между страните, изразено в писмена форма, посредством допълнително споразумение;

3. когато МИРГ престане да отговаря на условията за допустимост, определени в Условията за кандидатстване по процедурата, с едностранно писмено уведомяване от УО на ПМДРА;  

4. при образуване на производство за обявяване в несъстоятелност или започване на производство по ликвидация на МИРГ, с едностранно писмено уведомяване от страна на УО на ПМДРА;

5. при невиновна невъзможност на някоя от страните да бъдат изпълнени посочените в него условия - с едностранно писмено уведомяване от страна на УО на ПМДРА;

6. когато УО на ПМДРА установи извършена от МИРГ нередност или измама при изпълнението на стратегията за ВОМР - с едностранно писмено уведомяване от УО на ПМДРА на основа на представени доказателства;

7. при отказ за финансиране от бюджета на ЕФМДРА от страна на Европейската комисия - с едностранно писмено уведомяване от УО на ПМДРА;

(2) Когато МИРГ не изпълнява свои нормативни или договорно установени задължения, споразумението може да бъде прекратено с едностранно писмено уведомление от страна на УО на ПМДРА. 

(3) В случаите по ал. 1, т. 1, 3 – 7 и ал. 2 споразумението се прекратява без да се сключва допълнително споразумение.

(4) Прекратяването на споразумението влиза в сила от датата на:

1. настъпване на събитието – в случаите по ал. 1, т. 1;

2. влизане в сила на допълнителното споразумение в случаите по ал. 1, т. 2;

3. узнаване на обстоятелството от УО на ПМДРА в случаите по ал. 1, т. 3 и 5 и ал. 2;

4. обявяване на производството, в случаите по ал. 1, т. 4; 

5. уведомяване на МИРГ - в случаите по ал. 1, т. 6 и 7.

(5) Прекратяването на настоящото споразумение не засяга правата на бенефициентите по проектите към Стратегията, ако към момента на прекратяването му са сключили административен договор за предоставяне на безвъзмездна финансова помощ, освен ако не са допуснали измами или нарушения, посочени в Наредба за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от европейските фондове при споделено управление (загл. изм. - ДВ, бр. 59 от 2024 г.), приета с Постановление № 57 на Министерския съвет от 2017 г.

VІІІ. ЗАКЛЮЧИТЕЛНИ РАЗПОРЕДБИ

Чл. 19. Всеки спор относно действителността, тълкуването, прекратяването и изпълнението на това споразумение се урежда от страните по взаимно съгласие. При непостигане на съгласие спорът се отнася за разрешаване от компетентния съд. 

Чл. 20. Одобрената стратегия за ВОМР и представената от МИРГ в хода на оценка на одобрената стратегия документация е неразделна част от настоящото споразумение.

Чл. 21. Кореспонденцията, свързана с изпълнението на това споразумение, се извършва изцяло по електронен път през ИСУН. 

Чл. 22. Одобреният проект и документите по чл. 26, ал. 1 от Закона за управление на средствата от Европейските фондове при споделено управление, в частта, определяща условията за изпълнение, са неразделна част от настоящото споразумение.
Споразумението влиза в сила от датата на подписването му от страните.

С подписа си представляващият МИРГ потвърждава, че е запознат със съдържанието на споразумението и неговите приложения и ги приема.

	РЪКОВОДИТЕЛ НА 

УО НА ПМДРА:
[image: image5.png]




	За МИРГ:

[image: image2.emf]X

  



1

